Εμπλεκόμενα μέρη

Στα εμπλεκόμενα μέρη περιλαμβάνονται φυσικά πρόσωπα και μη, τα οποία καλούνται να σταθούν αρωγοί στη διαδικασία πραγματοποίησης ενός event. Ανάλογα με τη φύση του εκάστοτε επιλεγόμενου γεγονότος, τα εμπλεκόμενα μέρη ποικίλουν. Στη συγκεκριμένη περίπτωση σκοπός είναι να αναφερθούν οι συμμέτοχοι, οι οποίοι είναι απαραίτητοι για την άρτια διεξαγωγή μιας συναυλίας.

Ομάδα διοίκησης έργου

Η διοργάνωση της συναυλίας θα πραγματοποιηθεί υπό τις οδηγίες της ομάδας διοίκησης έργου.  
Οι αρμοδιότητες τους περιλαμβάνουν τον σχεδιασμό, την υλοποίηση και τον έλεγχο του έργου, καθώς και τη κατάρτιση χρονοδιαγράμματος. Περαιτέρω, στα καθήκοντα τους είναι η επίβλεψη και ο συντονισμός των υπαλλήλων, καθώς και η αξιολόγηση του έργου κατά τις δραστηριότητες που αποτελούν τη βάση του προγράμματος.

Εθελοντές

Την υλοποίηση μιας σειράς δραστηριοτήτων που αφορούν κυρίως τη προώθηση της συναυλίας (την ανάρτηση των αφισών, την επαφή με τα social media και την ανανέωσή τους) την εύρεση συνεργατών και την επαφή με προμηθευτές και χορηγούς θα αναλάβει ομάδα εθελοντών φοιτητών.

Μπάντες

Τα συγκροτήματα που θα δεχτούν να παίξουν ζωντανά και να ψυχαγωγήσουν το κοινό, τα οποία θα βρεθούν έπειτα από αναζήτηση της ομάδας διοίκησης έργου.

Χορηγοί

Οι χορηγοί θα προσφέρουν τις υπηρεσίες τους και τα προϊόντα τους (εξοπλισμό, αλκοολούχα ποτά, νερά κλπ). Σε αντάλλαγμα, εξασφαλίζεται η προβολή τους στον χώρο διεξαγωγής της συναυλίας και στις διαφημίσεις της διοργάνωσης ( π.χ. στις αφίσες και στα εισιτήρια, στα μέσα κοινωνικής δικτύωσης κλπ).

Υπεύθυνος χώρου

Η έγκαιρη και έγκυρη επαφή με ιδιοκτήτες κατάλληλων χώρων, κρίνεται απαραίτητη. Η συμφωνία με τους ιδιοκτήτες θα περιλαμβάνει την παραχώρηση του χώρου που θα πραγματοποιηθεί η συναυλία, μία συγκεκριμένη ημερομηνία και για συγκεκριμένες ώρες διεξαγωγής της, έναντι αμοιβής.

Εταιρεία ιδιωτικών λεωφορείων

Την μεταφορά των ατόμων στο χώρο της συναυλίας θα αναλάβει μία εταιρεία ιδιωτικών λεωφορείων προκειμένου να διευκολυνθούν οι παρευρισκόμενοι της συναυλίας.

Φωτογράφοι

Επιθυμητή είναι η κάλυψη της συναυλίας από επαγγελματίες φωτογράφους. Σε συνεργασία με πρακτορεία φωτογραφίας σε όλη τη χώρα σκοπός είναι η απαθανάτιση της διοργάνωσης σε φωτογραφίες και βίντεο.

Γραφίστες

Ο ρόλος των γραφιστών είναι η σχεδίαση των αιτήσεων, της αφίσας και των επαίνων, καθώς και η εκτύπωση τους.

Τεχνικούς ήχου-φώτων

Η εύρεση τεχνικών κρίνεται απαραίτητη προκειμένου να λάβουν όλα τα μέτρα για την ομαλή διεξαγωγή της συναυλίας. Πιο συγκεκριμένα είναι υπεύθυνοι για τον ήχο, το στήσιμο των φώτων για μια πιο φαντασμαγορική παράσταση και το στήσιμο της σκηνής.

Εταιρεία security services

Απαραίτητη κρίνεται και η παρουσία εταιρείας security για την ασφάλεια των παρευρισκόμενων αλλά και την επιβολή της τάξης από οποιαδήποτε περιτροπή του προγράμματος.

Διαφημιστική εταιρεία

Η ομάδα διοίκησης έργου πρέπει να έρθει σε επαφή με διαφημιστικές εταιρείες, με στόχο να προωθήσει την διοργάνωση σε μια ικανοποιητικά μεγάλη κλίμακα αλλά να βρει και μία σχετικά προσιτή τιμή ως ανταμοιβή για την εργασία της εταιρείας promotion.

Τυπογραφικό γραφείο

Το τυπογραφικό γραφείο είναι υπεύθυνο για την εκτύπωση των εισιτηρίων και των αφισών της παράστασης.

Εταιρεία ενοικίασης εξοπλισμού

Η εύρεση μιας εταιρείας παροχής εξοπλισμού για την ενοικίαση ενισχυτών, μικροφώνων και οτιδήποτε άλλο χρειάζονται οι μπάντες για να κάνουν την παράσταση που επιθυμούν.

Ιατρικό προσωπικό

Μια εταιρεία παροχής ιατρικής υπηρεσίας είναι απαραίτητη για προληπτικούς λόγους, προκειμένου να εξασφαλιστεί η ασφάλεια όλων των επισκεπτών.